fgho/hanse-kurrent-xvi-rawxml huggingface dataset:
1518-06-19_Rezess_(HAStK-RBA_Best__82_A10_e)

by eynem iar Schepen, vnd wente den leider
Jn korten yaren mere dan to eyner tijt groeth
vnuorwintlick schade yn personen guderen
ok schipperen van der spoden segelatie wegenn
bscheen is Desser angeseen hebben de Radessendebaden vp
dusse tyt entliken boslaten, dergeliken boleret
dat men schipper van Lubeck, noch van dessen
ok anderen bolegen Steden vth eniger hauen
Jn lifflandt na Rige reuell vnnd dorpte etc myt
kostelenn guderen, sunder alleynen myt ventewar
na lude der ergescreuen Recesse na sunte michals
dagen mer schall zegelen Men schal ok na dem
sulven feste nenerleyg guder Jn densuluesten schepe
mer Jnnemen, by penen eyner marck goldes sunder
alle dinge boret syn schall vp densuluen dach
to segelnde Jn deme den Schippernn, dat wedder
vnd wynt nicht bonympt, sodenne de erscreuen
artikele van der Segelatien na martinij hir mede
toblyuende vngekrencket etc
1518-06-19_Rezess_(HAStK-RBA_Best__82_A10_e)

Van der lantreyse Ex eodem
Vnd wente denne, bet tho Jegenwordiger dachuart
desses artikels haluen noch tor tyt nicht entliken
was boslaten also wy denne ouerwagen hebben
wat schade deme gemeynen gude van desser
lantreise boschen is vnd noch daghe boschutt
hirumme hebben wy Stede nu tor tijt hir bynnen Lubeck to daghe vorgaddert vp dussenn
erschreuen artikel endrechtigen geordineret
vnd boslatenn so hir nafolget
Dat men sodanen erschreuen kostlike gudere
ouer lant twisken Lubeck vnd anderenn Steden
vnd lifflande vth noch Jn na dussen tyt nicht
foren scall vnd ok der geliken enscall men
meyne guder vth lifflande, lettouwen palenn
vnd vort dorch dudesche lande Jn flanderenn
noch wedderumme vth flanderen vnde lifflande
voren by vorlust dersuluen guder etc
1518-06-19_Rezess_(HAStK-RBA_Best__82_A10_e)

Ex recessu anni septimi
Vortmer is boluet, dat men nemannde myt der anze
edder copmans rechticheit vordegedingen schole he
en sy denne borger eyner hensestat vnde schall
ok darsulue borger recht doen vnd yfft en copman offt Jenige Stadt des nicht wolde louen
So schall he des bowis bringen, dit mach men
vorweruen vth iewelkem des dordendele der anze
vth dem ersten dordendele van den van Lubeck
Dantzick vnd ryge, van deme andernn, den van
Coln munster vnd deuenter vnd uth dem dorden
van meideborch Brunswick vnd hildensem van
eyner der Stede, dar yt eynem yderen best boquem
is, an de Stadt edder den copman edder anderswor
darome des not is, dat it also sy, vnd also vaken
de copman edder jenige Stadt, hyr inne bowislick
vorsumich worde vnd wene vordegedingede myt
des copmans, edder der anze rechte, de neyn borger
were Jn eyner hensestadt, also vaken scolen sze dem
1518-06-19_Rezess_(HAStK-RBA_Best__82_A10_e)

gemeynen Steden edder andern dat vorbotenn
myt ener marck goldes, dat men one nicht
to geuen schall vp dat it deste strenger werde
geholdenn
Ok schall nemant Jn der anze wesendes der anze
vnd copmans rechte brukende van vrembder
nation lude vnd kyndere to knechten entfangen
vnd to syner copenscup holdenn wente dede dat
Jemant, so schall desulue, de sodanen knecht
by syck hefft, de rechticheyt der Stade vorbort
hebben ok schall nemant Jn twen Stedenn
borger wesenn by vorlust der hense, Ok scal
nemant oldermann edder Jn des copmans
rde wesen to Brugge Jn flandernn ok andern
enden, dar de copman synen stapell hefft, he
en sy borger Jn eyner henzestat
1518-06-19_Rezess_(HAStK-RBA_Best__82_A10_e)

Ex eodem
Darna syn de artykel des xcviij iares als dat men
neyne selscup schall holden myt den butenhensesche
noch de vor knechte holdenn off vor Jungen an
nemen vorclaret worden to dussem bostannde
dat dorch sodans de butenhenseschenn mochtenn
kamen to brukynge der stede vnnd Cuntorenn
rechticheit etc
Ex eodem
Dergelikenn dat vnder dem worde, Borger, borgerskynt vnd Inwaner bogrepen syn Jodoch vann
den Innwonerenn Jn maten wo bauenscreuenn
tho vorstande
Ex eodem
De artykel dat nemant schal syn gudt senden
1518-06-19_Rezess_(HAStK-RBA_Best__82_A10_e)

an butenhensesche edder van densuluen gudt
entfange etc Js to uorstande, dat sodans nicht
schall scheen mogen den butenhenseschen tom
bestenn
Ex eodem
Vurder nachdem to anderen tijden by den gemeinen
Steden geordinert is, dat nemant yn der anze
behorende, schall selscup holdenn myt yemande
van buten der anze, dat also nicht geholden wert
hyrumme hebben de hern Radessendebaden endrechtliken bo
slaten dat alle de gennen, de sodane selscup myt
Jenigen buten der anze hebben, dat de twysken
dyt vnd michelis erstkamende syck dar van
scheidenn, vnd dem schepesparte edder selscup
qwyt maken, Ok schall he neyne butenhenseschen schippers darup settenn als by penen
eyner marck goldes eyne warue vnd anderwerue
tom dordenmall ouers vp des copmans vnd der
1518-06-19_Rezess_(HAStK-RBA_Best__82_A10_e)

Anze rechticheit to uorlesen vnd werer dath
na der vorkundige dusser ordinantien Jenige
selscup myt yemande buten der hanse gemaket
vnd schepe myt ome vthredde, offt butenhensesche
schipperen darup settede, de schall bauen vor
schreuen bote vorbort hebbenn so vele geldes als
he Jn der selscup hadde utgelecht etc vnd wesodane vorscreuen sake vthbringt offt meldet, der
schall hebben dar eyne dordendell van der vorschreuen bote, vnd dat ander dordendell, der
stat van der anze edder de copman, dar de sake
voruolget vnd endiget wert vnd dat dorde dordendell schall dem gemeynen Steden van dere
anze vorfallen vnd van dussem vpgedachten
broke vnd bote schal men nemande qwyt schelden
vnd de Stede scolen dat myt den ersten oren
borgeren vnd copludenn vorwitliken, syck vor
schaden to wachtennde
1518-06-19_Rezess_(HAStK-RBA_Best__82_A10_e)

Ex eodem
Vnd hebben de hern Radessendebaden ordineret, dat nemant
Jn de Anze behorende schall synn gut senden
offt bouelenn to kopende vnd touorkopende, anders
dan an de Jennen de alleynenn Jn de vorscreuen hense
behoren, behaluen venteguder, als wyn bere,
vnd harinck, mach men senden an wem men
wyll vnd de hijr tegen dede, de schal vorbort
hebben eyne marck goldes vmme de to delende, alsze
de vorscreuen artikel Jnne holt
Ex eodem
Jtem desgelikenn schall nemandt Jn de anze
behorende Jn den Steden van der anze offt
anderswor gutt hanteren, offt entfangen noch
kopen offt vorkopenn, dat Jn de anze nichten
horet ock vp de bote eyner marck goldes dar van
eyn dordendel schall hebben, de vthbrynger
1518-06-19_Rezess_(HAStK-RBA_Best__82_A10_e)

Vnd de andern twe dordendele scolen gedelt wo
vorgescreuen
Ex eodem
Ok scholen alle de Jennen buten de hanze Jn
frombder nation gebarenn vnd doch itzundes
Jn den anze steden borger synde vnde der anze
copmans rechte brukende, so vaken vnd wenn
se des van deme rade angelanget vnd geeschet
werdenn sick als recht is entleggenn, dat sze
myt nemande van buten der anze Jenige
selscup hebben, edder hebben willen Jn tho
kamenden tyden, by vorboringe der Borgerscrup
der Stadt, dar se Jnne wonen vnd aller stede
In der hense belegenn vnde des copmans rechten
Jodoch is hir by van den hern Radessendebaden van Coln bowagen
nicht vunnutte to synde mit den borgern Jn Anzesteden
van frombder Nation, dergstalt to holden, also dat se
des an oren gudern alleynen, dan Jn anzesteden gebaren vnd borger synde an personen vnd guderenn
geneten mogenn
1518-06-19_Rezess_(HAStK-RBA_Best__82_A10_e)

De hernn Radessenddebaden vam Stralessunde sedenn
dat ore oldestenn wol geneget weren, lude
van butenn der Anze uth frombder tungen
edder Nation vor borgere nicht to entfangende etc
wes nu des elke Stadt doenn wille, steyth
to orem geualle
Ex eodem
Vurder is vpt nye tegen de ranefarers vnde
de sick der wyborgesken reyse to brukende vnderstaen, de article anno lxx geslaten vpt nye
boleuet wordenn so dat men den schal strenglick
holden vnd achterfolgenn Item Jn den Steden
dar des thodoende vpslaen tomende eyn Jder
sick derhaluen moge wetenn vor schadenn tho
wachten vnd de ouertreders na Jnholde dessuluen
to vele ernstliker vnd sunder gratie gestrafft
werden vnd volget hir nha
Item wente itlike vth der anze coplude
1518-06-19_Rezess_(HAStK-RBA_Best__82_A10_e)

borgere vnd Jngesetenn de der gemeynen Stede
priuilegia brukenn den Steden vnhorsam werden
vnd ok itlike van buten der hanze vorbadenn
reyse vnd wege sokenn, dar ouer de woluart
des gemeynen copmannes sere wert vornichtet
So hebben de gemeyne Stede endrechtlicken
boslatenn weret dat welk borger copmann
edder Jngeseten van der dudeschen anze tegen
der Stede ordinantien vnnd bade, vorbaden reise
edder Stede vorsochten, sodane personen eyn
edder mer scholen vorbort hebben ore ere, der
Steder priuilegia vnd sodane gut, als de Jenne
tegen der Stede ordinantien vorenn vnnd
handelen vnd dar entbauen eyne marck goldes
der Stadt, de se dar ouer hebben boslagenn
vnd dyt wyllen de Stede strenglyken hebben
geholden, vnd ok also gerichtet, dar des ys
van noden vnd is dusse article Anno lxx vorlenget worden ut sequitum
Item dat men sodane erscreuen personen ok Jn
1518-06-19_Rezess_(HAStK-RBA_Best__82_A10_e)

neue Steden van der hense vor borger schall
entfangen by der erscreuen pene vnd bote
Ex eodem
Vnd so denne van itliken Radessendebaden bogert vp de
venteguder, wat vnd welker de syn, declaration
to doende So hebben de anderen radessendebaden syck
laten bduncken, dat alle guder vnder denn
stapelguderen Jnhalt eynes articles des Recesses
Annj lxxxvij vmme bogrepenn syn vnd werden
venteguder geholdenn
Tor vesper, als de hern Radessendebaden vorbenomed wedder
tho Rade geseten Js gelesen de artikell Annj lxxxvij
dat dar Jnne dusse nabescreuenen vor stapelguder
erkent, als, wasz, werck, copper, tyn, buckuelle
Zegenuelle, soltenhude, vnd allerleye velwarck
1518-06-19_Rezess_(HAStK-RBA_Best__82_A10_e)

wolle, osemunt vnd andere allerleye ysenwerck
victriell, offt kopperwater, botter, tallich, flomen
alle vetteware, vlassz, hennip, lynnewant, vtgenamen besen, vlasz, vnd lynenwant vt prusen
Vnd hefft de her Bor: to Lubeck gesecht, sodenne
Jn botrachtent genamen vmme de guder de men
to Brugge tom Stapel bringen scholde naemkundich to maken So hebben de vorordentenn
des Rades to Lubeck myt gdachtem Er Rade ratslach geholdenn, de denne entliken boleueth
vnnd gslatenn, dat sodane guder alle, wo Jn
vorigem artikell ircleret stapelguder wesenn
scolen, sze hedden ok mede vor gut vnd nutte
angeseen, dat men eyne ordinantie boleuede
dat nemant van buten der hense sodane stapelguderen Jn den Anzesteden to kopende gestadet
worde
De Ersamen Radessendebaden der ouerheideschen Steder
hebben vorgegeuen wowoll sze to hanthauinge
1518-06-19_Rezess_(HAStK-RBA_Best__82_A10_e)

der guden Cuntors to Brugge vnde tor resydentien vnd Stapell gentzliken geneget Jodoch
de vorbenomeden guder, alle tom stapel to bringede
were nicht alleyne boswerich, dan ok nicht
donlick, bsundren, wolle, copper,, kopperroet
vnd segenvelle, So de wulle vnd victriell
vordrefflike ware Jn vnde der gstalt, de zee vnd
soltewater nicht likenn kondenn, ok dat
mer andere butenhensesche, de ok fordenn
dergliken dat copper were Jn mercklikenn
vnd groten mennichten by den fuckerenn
vnd anderen hochdudeschen Jn der gestalt
dat men de sunder merckliken groten schaden
tom stapell nicht bringen vnd foren konden
Vnd alsdenn suluen ouerhedeschen Steden ytlyke andere Steder Radessendebaden byuall gedaen vnd
gdachten wolle, copper, copperrot vnd Zegenuelle
dat vor men, de tom stapell nicht bringen
konden; angesen vnd geachtet Js dorch den
hern Bor. to Lubeck gesecht So men denne
1518-06-19_Rezess_(HAStK-RBA_Best__82_A10_e)

Jrmarkede dat de Stedere ore gudere tom stapell
to Brugge to sendende nicht geneget, dat men
ok myt den lubeschenn vnd anderer bygelegen
Steder gudere, den Stapel vnd residentien tho
Brugge wo duslange yodoch to mercklykem
nadele, holden scholde were vndonlick, szo
wolde yt dar henne lopen, dat men dat Cuntor
vnd priuilegia varen laten moste vp dat eyn
Jder syne gudere, brochte vnnd vorde, dar yt
ene boqwemest wes denne dar vth entstande
wurde, geue men densuluen Radessendebaden to bedencken
Vnde syn dar mede de vorordenten des Ersamen
Rades to Lubeck vp gestaen vnnd vortrocken
Als de nu eyn wyle Jn der horkamer gewesen
syn de Ersamen Radessendebaden, der Stede collen hamborch
vnd dortmunde by se gekamen vnd vorgegeuen
dat de hernn Radessendebaden Jn merckliken betrachtynge
1518-06-19_Rezess_(HAStK-RBA_Best__82_A10_e)

bowagen wes der stapelguder haluen vorhandelt. So hedden sick de ouerheidesche
Steder neffens itliken anderen horen laten
dat se den van Lubeck tho sundergem gefalle
gerne dat Cuntor to Brugge, hanthauenn
wolden oures vth vorigen reden, wulle
copper vnd kopperrock to Brugge vnde
dem stapel to vorende were one nicht donlick
vnd weren der touorsicht, men wurde se
dar mede ouersende
Vnd is dem hern Bor. to Lubeck geanthwordet Sodenne angetagen, dat de Steder
den van Lubeck to wolgeualle dat Cuntor
to hanthauende geneget, were nicht de menynge, dat men dat alleynen vmme orentwillen de dat dem gemeynem besten, to merckliken oren nadele bether geholden, wedder
vpheuen vndt hanthauen scholde, vnd
so de Steder sodann guder tom Stapele to
1518-06-19_Rezess_(HAStK-RBA_Best__82_A10_e)

bringende nicht geneget, konden de van Lubeck
Dath Cuntor ok alleynenn nicht holdenn Ok
wurden de van Brugge, alleyne vmme der
lubeschenn guder willen, gemenen copman
nicht bescutten, beschermen, vrijheyt vann
priuilegien vnd axisenn bruken vnd ghenetenn latenn, so dattet de not wolde eschen
men dar to trachtede, dat men andersworhen
dat Cuntor lede vnnd transfererde
Vnde is desse handel allenthaluen beth mytweken morgenn Jn bodenck genamen vnd denn
auent dar by gebleuen
Mytwekenn morghenn, latesten dage Junij
Js den hernn Radessedebaden dorch den hern bor: to lubeck
wes ergisteren allenthaluen Jn bodenck genamen
vpt bedarfflikeste vorhalt vnd neffens gsecht
So men vormerkede, de ouerheideschenn Steder
1518-06-19_Rezess_(HAStK-RBA_Best__82_A10_e)

wulle, copper, victriell, hude, etc to Brugge to
bringende vngeneget, So were gut tho ermerken dat de lubesche copman, de hant ok muste
afftheen. De vann Brugge wurden ok de
frijheit vmme dersuluen gudere willen ghemeyner Stede coplude nicht gebrukenn laten
derwegen ok de olderlude, gdachte Cuntor vpbeden laten, dar van ok geprotestert were darvmme gans wol to betrachtennde Jn wat stede
de residentie to transfererende Dar dat nicht
geschege, vnd men dat plat ouergeue, wolde
nicht allenen vorachtynge, dan ok mercklyken
schymp, hoen vnd vordruckinge Jnbringen
dat allenthaluen wol were to betrachtennde
De her Bor: van Koln hefft bowagen, de swaricheide de der vorlatynge des Bruggeskenn
Cuntors folgende worde, erstmals vorlust
der schonen priuilegienn Item dat de sake
Thome portunarij wedder de nation vnghe¬
1518-06-19_Rezess_(HAStK-RBA_Best__82_A10_e)

twyuelt gereppet worde etc myt mer andren
Jnconuentien slutende dattet ratsam were
noch eyne wyle de Residentien to Brugge tho
vorsokenn
De her Bor. to Lubeck, hefft gesecht, dat eyn Er: Rat
to Lubeck leuer sege, dat Cuntor to Brugge tho blyuende etc Ouers de hern Radessendebanden hadden gehoret
dat men mit wasse vnd werke de priuilegia
darsuluest nicht vorbidden konde, de copmann
wolde ok to Brugge nicht wesenn, dan helde dat
gantze iar durch, de residentien to Antwerpen
mochte men denne darsuluest eyne vorsachtige
krigen Jn den tollen, were nicht vngeradenn
ere men dat Bruggeske Cuntor hell vorgaen lete
dar ouer de coplude noch mere vorstroyet worde
vnd den hollanderen gelick dat ok den hensze
Steden eyne grote vorclenynge Jnbringen wolde
dat denne de van Brugge de actie Tome portunarij reppende worden, hadden de Steder oeck
merckliken sakenn wedder de vann Brugghe
1518-06-19_Rezess_(HAStK-RBA_Best__82_A10_e)

Men hedde oeck de residentie to brugge to vnderholden myt nadele, lange vorsocht, vnd dar
men dat noch vorsochte, were vmbatlyck
vnnd worde eyne andere gemeyne Steder thohopekumpst, myt groter swaricheit vnd kosten
geberenn
De her Bor: tho magdeburgh, hefft vererleye
redenn vorhalt, darumme dattet Cuntor to Brugge
nicht will vnderholden syn, de erste, ys dhe
vndepte vnd farlicheit des tzwyns, de ander,
de lange vorlenginge, der merckte to Antwerpen
vnd Berghenn, de dorde, dat gemeyne copman,
tho Brugge nicht wesenn wyll, de veerde,
dat men wolle, copper, victrill, hude etc to Brugge tho forenn vngeneget
De ersamen van Brunswick, hebben ok geliker
maten gesecht, wat groter mennichte copper
de hochdutschen vorenn Item dit to Anth¬
1518-06-19_Rezess_(HAStK-RBA_Best__82_A10_e)

werpen de tolle nicht wo van oldinges van
wegen des fursten bodenet, dan vorpachtet
wert, deme Jennen, der meist vor geuen
wyll, dat den alle de copman mot betalen
etc vnd is ditsulue alle Jn bedenck genamen
Dar na is de Erhafftige M. hennynck kulemeiger
des copmans to Lunden Seceter vpgekamenn
vnd hefft na ouerrekinge eyner Credentz vnd
hogen Irbadinge, ytlike mercklyke des copmans
van Lunden gebreke, Jnt lange vnd na aller nottrofft vortellet, vnd tom latesten schrifftlyck
ouergegeuen.)
Vnd demsuluen M. hennyngo gsecht, dat
de hernn der Stede, de article wolden vornemen
vnd oren vtersten flijt, de to wandelnde vorwenden etc
Na vorlesinge der article Js durch de hernn
Radessendebaden mercklicken betrachtet, dat de gebreke
1518-06-19_Rezess_(HAStK-RBA_Best__82_A10_e)

mennichvoldich vnd gar beswerich syn dar de
ok nicht gewandelt, to besorgende, de copman
vmme syn lyff vnd gudt kamen mochte, dat
men ok wo mennichmall bosocht, vnd yn erfarenheit hadde, by den Engelschen vnd Int
bsunder by deme Cardinall mit schrifftenn
nichte affgerichtet vnd to holdende Js derhaluen, vorlaten, dat men sodans durch drepelyke
Radessendebaden, yn drechtlyken orden boschicken scall
vnd midler tijt wo de boschickinge gschen scole
vnd durch weme, ok wo men de Engelschen
vp disse sijt der Zee by de, suluen to irschynende
vorwilligen, mochte eyn Jder Jn bodenck nemen
Alsdenne furder yn lesinge gdachter article, to deme
de Ersamen van Stralessunde bolangende, ghekamen Js de Erhafftige mester Jochim Smyth
vorgekamen vnd hefft den hern Radessendebaden Jnth
lange, ene declaration gdaen, Jn wat gestalt
dat Engelsche schip Im yar eluen angehalt
Item wo men dat myt den Engelschen wedder
1518-06-19_Rezess_(HAStK-RBA_Best__82_A10_e)

to geuende ouerbodich etc wat ok flijtes vnd
arbeides derhaluen Jn Engelant gescheen
etc vnd hebben de hern Radessendebaden vam Stralszsunde gebeden, de hern Radessendebaden gemeyner steder
Jn dissen dingen one radtdedich to wesenn
Dar negest is ghelesen eyn breff gedachten copmans
to Lunden vnd darup vorlaten, dar men de Engelschen, ores geledenen schadens botalinge dede dat
de wedder de priuilegia Jn engellant nicht gschen sall
Vnd is denesuluen vam Stralszunde gsecht dat
by oren schulden, de sake so bitter geworden, darauer de copman to mercklyken vordrete gekamen
vnd to besorgende, noch vmme liff vnd gut kamen
mochte So se denne doch to vele malen anrorynge
gdaen, sodans dorch eynen drepliken man tho
bschickende, dat se bet nu Jn vorwylynghe
gestellet vnd ytzunden eynen medicum Sibutum
verfertyget, hedde sick woll getemet se eynenn
1518-06-19_Rezess_(HAStK-RBA_Best__82_A10_e)

doctorem Jn beden rechten Jn Engelant geschicket hadden etc wo dem alle, men wolde den Jennen, so men vorordenen worde Jn
bouell geuen woll Jn den dyngen to weruende
Tor vesper synt ghelesenn de article der gebreke
nicht de engelschen, dan den copman bedrepende
To dem ersten artykell, dat van den Engelschen guden
vnd lakenen, so tho antwerpen vnd bergen van copluden
der anze an butenheseschen gesanden van densuluen
gehantert vnd vorkofft etc tegen ordinatie der Stede
vnd Recesse
Darup dorch den Bor: to collen gsecht, dat de coplude
van collen oldinges her hebben ore guder, an borger
tho antwerpen gesand Jdoch myt densuluen enige
geselscup ghat, vnd dattet gar boswerich dat desuluen
alle tijt, hensesche lude, dar holden scholden, de guder
1518-06-19_Rezess_(HAStK-RBA_Best__82_A10_e)

to vorkopende, dan were vth des copmans
clachten eyn partialitet to irmerken bsundere
an synes broders sone, de wowoll Jn moder licham
to collen entfangen Jdoch by eventur to antwerpen
gbaren, hadde de copman densuluen doch de priuilegia nicht willen gbruken laten vnd were gar
hart, dat eyn borger to antwerpen, guder by om
gelaten nicht scholde vorkopenn mogen
Dar entegen dorch de redere der Stede gsecht, dat yd
beter were vnd alle vordechtnysse to gschuwenn
sodane guder an nemande anders, dan van der
anze to sendende, were ok wol van noden, dat szo,
dans myt certification bostediget worde
De her Bor: to collen replicirende gsecht, dat he
gen bouell hadde to consenterende Jn eynige handele
older loffliker herkumpst entyegen, konde doch erdulden
dar men bfunde, dat sodane borger to antwerpenn
myt den guderen part edder dele hadde, dat men dar
byfore na lude der Recesse
1518-06-19_Rezess_(HAStK-RBA_Best__82_A10_e)

Van wegen des anderen articles van denn
Schipperen to dantzick, de to Nijkastell vth
schepenn vnd gen schott geuen etc Js derhaluen
an de van dantzick to schryuende, vnd szo vele
dem Konynge bolanget, ys den Jennen so men
vorordenen wert, mede Jn bouel to donde
Des iij artikels haluen, den borgekop bolangende etc
syn de Recesse vptosokende
Der twedracht van der hauene Jn yszlandt
twisken dem copmann vnd engelschenn, dar aff
der iiij artikell bogrepen Js boualen, dat eynn
Jder Stadt de reyse holdende, s de syne warschuwe
dath se sick geborlick holdenn
Des vofften articles haluen de Jennen szo Jn der
anze nicht gebaren Jodoch dar hus vnd rock
holden, etc Js gelesen eyn artikel uth dem Recesse
1518-06-19_Rezess_(HAStK-RBA_Best__82_A10_e)

vpkamen vnd dar de borgecop vnd loue
scholde eyn gar gerynge to Lunden, dorch der anze
coplude vorhandelt werden, dat den ok Jn denn
custumen mercklike vordechtnysse geuen wurde
were ouers eymant, de also motwilligen borgede
vnd wechreysede, dat men densuluen Jn den anzesteden anhelde Men bfunde ock dat etlyke ore
gudere vordobbelden etc behorde sick woll de olderlude eyn flytiger vpsent hedden vp sodans vnd
guder lude kynder etc slutende, dat de gelesene
artikell to boleuende gener wisz drechlick
Vnd is derhaluen vorlaten, dat men sodans late
berouwen, vnd furder Jn den Recessen Jfft men
ichteszwes fynden konde, den artikel bolangende
vpsoken
Alsdenne furder Jn den clachten des copmans tho
Brugge, dat lange vorsetene scott, der van collen
nomptlick Jarlikes hundert gulden angetagenn etc
1518-06-19_Rezess_(HAStK-RBA_Best__82_A10_e)

Hefft de her Bor: van collen vorhalt, dat sick
Jn der warheyt bogeue, dat myt deme copman
vnd den van coln des schateshaluen eyne vordracht vp iarlyke hundert gulden gemaket
hadden doch de van collen, lange yar nicht
alleynen boswert worden yn priuilegienn
van axisenn Jn flanderen etc dan hell der
brukynge entsettet weren, derhaluen grote
koste gdaen, de doch vnbatlick gewesen, dewyle
denne de copman nicht hadde vorarbeidet, sze
der priuilegien geneten mochten, weren ores
bdunckens sodane schott to betalende vngeholden
wo dem alle, sodenne Jn dem Cuntor moderadat men
tie geschen mott, hadden datsulue to wider
boredinge rouwen lete se wolden sick der
billicheit woll schickenn
Na bosprake, ys gdachten hernn van collenn
gesecht, dat de hern Radessendebaden gemeyner Stede
dat wowoll desuluen, ok mercklykem Jnbroke
1518-06-19_Rezess_(HAStK-RBA_Best__82_A10_e)

lyden yn oren priuilegien, weten doch dat nicht
dem copmanne (so nicht Jn syner, dan der Steder
macht) sodans to wandelende, darumme ok tho mennichmalen vnd ok itzundes, de anze vorsammelt, vnd
derhaluen dat Schott, dem copmanne nicht vorentholden, dat darumme desuluen van coln, dar Jnne
sick ok der gbor, hebben, schicken, vnd holden musten
Donredages des erstenn Julij, als de hernn Radessendebaden
des morgens to rade gesetenn, Js gelesen eynn breff
der Ersamen van munster, dar Jnne vnder andern
se de ore korten, to dussem dage vmme nottroffige
entschuldinge der suderseschen vorsamelynghe
haluen to doende vorfertigen willen etc
Alsdenne gisteren vorlaten, dat men de artycle der
Recesse vpsoken scholde so syn gelesen de artycle vth
den Recessen Annorum vij vnd xj vnd van der dobbelye
kostlicheit, ouerspill vnnd borgecop, des copmans
to Lunden in Engellant